સૌ પ્રથમ તો જેમ આપણે સામાજિક, માનસિક, આર્થિક જવાબદારીઓ સ્વીકારી છે, તેમ એક વધારાની અને અગત્યની જવાબદારી સ્વીકારવી પડે અન એ છે, ‘વ્યક્તિગત’ જવાબદારી. જીવન એક જ છે અને વિડિયો ગેમ્સ કે પછી TV રિઆલિટી શોની જેમ એમાં કોઈ લાઇફ લાઈન નથી. જેટલું અને જેવું જીવીએ એ એક ઉદાહરણ આપી શકાય એવું જીવીએ. એના માટે એક સરળ ઉપાય એ છે કે બને તેટલો સંયમ રાખીને પોતાના માટે સમય કાઢવો. દિવસ દરમિયાન એક કે બે કલાક જો પોતાના માટે મળે તો પછીના દિવસને આવકારવામાં જરા પણ સંકોચ નહીં આવે.